**Dubnický technologický inštitút v Dubnici nad Váhom**

**Smernica č. R-3/2012**

**Zápis študijných predmetov a výsledkov kontroly študijnej úspešnosti alebo študijného výkonu študenta na Dubnickom technologickom inštitúte v Dubnici nad Váhom**

**Dubnica nad Váhom, september 2012**

Rektor Dubnického technologického inštitútu v Dubnici nad Váhom (ďalej len „DTI”) v súlade s § 67 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov ustanovuje túto smernicu, ktorou sa upravuje zápis študijných predmetov a výsledkov kontroly študijnej úspešnosti alebo študijného výkonu študenta DTI.

**Článok 1**

**Zápisy študijných predmetov**

1. Študent pri zápise do ďalšieho akademického roka postupuje v súlade so Študijným poriadkom DTI.
2. Od akademického roku 2012/2013 sa zrušuje používanie výkazu o štúdiu (indexu) na DTI a študent si zapisuje študijné predmety pri zápise iba do zápisného listu.
3. Na základe zápisného listu bude vedená evidencia zapísaných študijných predmetov študenta v akademickom informačnom systéme MAIS.

**Článok 2**

**Evidencia hodnotenia výsledkov študenta v študijnom predmete**

1. Učiteľ pri hodnotení a klasifikácii študenta postupuje v súlade so Študijným poriadkom DTI.
2. Učiteľ zapisuje klasifikáciu študenta v každom študijnom predmete do akademického informačného systému MAIS v stanovených termínoch a zároveň predkladá výsledky klasifikácie študenta v tlačenej forme na študijné oddelenie.

**Článok 3**

**Záverečné ustanovenie**

1. Touto smernicou sa rušia ustanovenia Študijného poriadku DTI, ktoré prepisujú zapisovanie študijných predmetov pri zápise a zapisovanie hodnotenia študijných predmetov učiteľmi do výkazu o štúdiu.
2. Táto smernica nadobúda platnosť a účinnosť dňom 1. 9. 2012.

V Dubnici nad Váhom, 1. 9. 2012

RNDr. Karol Korintuš

poverený rektor